
	1.
	Likumprojekts (grozījumi)
 Grozījumi Revīzijas pakalpojumu likumā
	Iebildums (TM - 07.08.2026.)
Ņemot vērā, ka likumprojekta anotācijā norādīts, ka ar likumprojektu pārņemtas Eiropas Parlamenta un Padomes 2026. gada 24. februāra direktīvas (ES) 2026/470, ar ko groza Direktīvas 2006/43/EK, 2013/34/ES, (ES) 2022/2464 un (ES) 2024/1760 attiecībā uz konkrētām korporatīvās ilgtspējas ziņu sniegšanas prasībām un konkrētām korporatīvās ilgtspējas pienācīgas rūpības prasībām, (turpmāk - Omnibus I direktīva) prasības, lūdzam papildināt likumprojektu, paredzot likumā informatīvo atsauci uz minēto direktīvu.
Piedāvātā redakcija
-
	Ņemts vērā
Papildināts likumprojekts, paredzot likumā informatīvo atsauci uz minēto direktīvu.
	Likumprojekts (grozījumi)
 Grozījumi Revīzijas pakalpojumu likumā

	2.
	Likumprojekts (grozījumi)
1. pants. "Revīzijas un ilgtspējas ziņojuma apliecinājuma pakalpojumu likums"

 
	Iebildums (LZRA - 06.08.2026.)
LZRA iebilst likuma nosaukuma izteikšanai jaunā redakcijā. Kā redzams no spēkā esošā likuma, tajā ir iekļautas virkne normu, kas nekādā veidā nav saistītas ar revīzijas pakalpojumu, kā piemēram, prasība, ka komercsabiedrībām, kuras ir reģistrētas Latvijā un kuru pārvedami vērtspapīri ir iekļauti regulētajā tirgū Latvijā vai jebkurā citā dalībvalstī, ir jāizveido revīzijas komiteja, prasība, ka sabiedriskas nozīmes struktūrām ir jāizveido revīzijas komiteja, kā arī likums noteic sabiedriskas nozīmes struktūru pienākumus un atbildību, Latvijas Bankas tiesības piemērot sabiedriskas nozīmes struktūrām sankcijas, Latvijas Bankas izdoto administratīvo aktu pārsūdzēšanas kārtību, Latvijas Bankas pienākumu savā tīmekļvietnē ievietot informāciju par piemērotajām sankcijām un administratīvajiem pasākumiem un Latvijas Bankas pienākumu informēt Finanšu ministriju. Ja likuma nosaukums tiek papildināts ar ilgtspējas ziņojuma apliecinājuma pakalpojumu, tad tas būtu jāpapildina arī ar iepriekšminēto prasību atspoguļošanu likuma nosaukumā.
Piedāvātā redakcija
-
	Ņemts vērā
Grozījums ar šo likumprojektu netiek virzīts. Tiek saglabāts spēkā esošā likuma nosaukums.

Izslēgts likumprojekta 1. pants, attiecīgi mainot turpmāko likumprojekta pantu numerāciju.
	Likumprojekts (grozījumi)
-

	3.
	Likumprojekts (grozījumi)
3. pants. Aizstāt 8. panta pirmās daļas 5. punktā skaitli un vārdu "9. pantā" ar skaitli un vārdiem "9. panta pirmajā daļā".
	Iebildums (TM - 07.08.2026.)
Paužam bažas, ka ar likumprojekta 3. pantu, iespējams, nevar tikt sasniegt normas mērķis. Vēršam uzmanību, ka likuma 9. panta pirmās daļas apakšpunktos ir divas atsauces uz 9. panta otrās daļas izņēmumiem, tādēļ tam, vai atsauce ir uz visu 9. pantu vai tikai pirmo daļu, nav juridiskas nozīmes. Ierosinām izvērtēt un tā vietā 8. panta pirmās daļas 5. punktā norādīt, ka pretendents var būt persona ar nevainojamu reputāciju, t.i., uz to neattiecas neviens no šā likuma 9.panta pirmajā daļā minētajiem apstākļiem, vai persona, uz kuru attiecas kāds no 9. panta otrajā daļā ietvertajiem izņēmumiem. Līdzīgi ierosinām precizēt likumprojekta 6. pantu.
Piedāvātā redakcija
-
	Ņemts vērā
Precizēts Revīzijas pakalpojumu likuma 8. panta pirmās daļas 5. punkts un 21. panta jaunā 4.1 daļa.

Vienlaicīgi precizēts Revīzijas pakalpojumu likuma 10. panta pirmās daļas ievadteikums, 17. panta sestā daļa un 18. panta pirmās daļas 1. punkts, jo tajos ir atsauce uz 8. un 9. pantu.

Attiecīgi papildināta anotācija.
 
	Likumprojekts (grozījumi)
 Izteikt 8. panta pirmās daļas 5. punktu šādā redakcijā:

	4.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums (VK - 10.08.2026.)
Ņemot vērā, ka likumprojekts “Grozījumi Revīzijas pakalpojumu likumā” paredz jaunus informācijas sniegšanas pienākumus trešo valstu revidentiem un trešo valstu revidentu komercsabiedrībām, aicinām anotācijā ietvert atbilstības izmaksu monetāro novērtējumu.
Vēršam uzmanību, ka anotācijā sniegtais skaidrojums par to, ka precīzs kopējais izmaksu apmērs nav nosakāms, jo nav zināms, cik šādu dokumentu sagatavošana varētu izmaksāt katrā konkrētajā trešajā valstī, pats par sevi nav pietiekams pamatojums atteikumam veikt administratīvo izmaksu aprēķinu. Atbilstoši Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” prasībām un Valsts kancelejas izstrādātajām Vadlīnijām tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošana portālā, tikai izņēmuma gadījumos, kad objektīvu iemeslu dēļ nav iespējams noteikt kopējo subjektu skaitu, ir pieļaujams, ka aprēķina parametrā “n” konkrēts subjektu skaits netiek norādīts. Tā vietā administratīvās vai atbilstības izmaksas ir jāaprēķina vienam tiesību akta subjektam (n = 1), vienlaikus sniedzot attiecīgu metodoloģisko pamatojumu.
Ievērojot minēto, lūdzam atbilstoši precizēt anotācijas 2. sadaļas 2.3. un 2.4. apakšpunktu un veikt administratīvo izmaksu novērtējumu vismaz vienam tiesību akta subjektam, kā arī pamatot pieņēmumus, kas izmantoti izmaksu aprēķinā (tostarp par paredzamo laika patēriņu un stundas likmi).
Vienlaikus lūdzam anotācijā detalizēti skaidrot iemeslus, kuru dēļ nav iespējams noteikt regulējuma kopējo ietekmi, kā arī norādīt konkrēto likumprojekta punktu, kas paredz attiecīgo informācijas sniegšanas pienākumu un no kura izriet aprēķinātās administratīvās izmaksas.
Piedāvātā redakcija
-
	Ņemts vērā
Papildināta anotācija.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	5.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums (TM - 07.08.2026.)
Lūdzam pilnveidot likumprojekta anotācijas 5.4. apakšsadaļas 1. tabulu, jo vairākos gadījumos tabulas A ailē norādītās Omnibus I direktīvas normas satur plašāku tiesisko regulējumu, nekā aptver B ailē norādītie nacionālie tiesību akti. Piemēram, bet ne tikai, Omnibus I direktīvas 1. panta 1. punktu grozītās direktīvas 3. panta 4. punkts satur vairākus nosacījumus revīzijas uzņēmumiem, ne vien nevainojamas reputācijas prasību, kas ietverta likumprojekta 6. pantā. Attiecīgi nepieciešams detalizētāk norādīt minētās direktīvas apakšvienības un tām korespondējošās vairākas nacionālo normatīvo tiesību aktu vienības.
Piedāvātā redakcija
-
	Ņemts vērā
Papildināta anotācijas 5.4. apakšsadaļas 1. tabula.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	6.
	Likumprojekts (grozījumi)
2. pants. Papildināt 1. panta pirmās daļas 24. punkta pirmo teikumu pēc vārdiem " zvērināts revidents" ar vārdiem un skaitli "kuram saskaņā ar šā likuma 16.1 panta pirmo daļu ir piešķirtas tiesības sniegt ilgtspējas ziņojuma apliecinājuma pakalpojumu" un otro teikumu pēc vārdiem " gadījumā — zvērināts revidents" ar vārdiem un skaitli "kuram saskaņā ar šā likuma 16.1 panta pirmo daļu ir piešķirtas tiesības sniegt ilgtspējas ziņojuma apliecinājuma pakalpojumu".
	Priekšlikums (LZRA - 06.08.2026.)
LZRA ierosina likumprojekta 2.pantu izteikt šādā redakcijā: "2. Papildināt 1. panta pirmās daļas 24. punkta pirmo teikumu pēc vārdiem " zvērināts revidents" ar vārdiem un skaitli "kuram saskaņā ar šā likuma 16.1 panta pirmo daļu ir piešķirtas tiesības sniegt ilgtspējas ziņojuma apliecinājuma pakalpojumu un" un otro teikumu pēc vārdiem " gadījumā — zvērināts revidents" ar vārdiem un skaitli "kuram saskaņā ar šā likuma 16.1 panta pirmo daļu ir piešķirtas tiesības sniegt ilgtspējas ziņojuma apliecinājuma pakalpojumu un".
Piedāvātā redakcija
-
	Ņemts vērā
Precizēta norma.
	Likumprojekts (grozījumi)
 Papildināt 1. panta pirmās daļas 24. punkta pirmo teikumu pēc vārdiem " zvērināts revidents" ar vārdiem un skaitli "kuram saskaņā ar šā likuma 16.1 panta pirmo daļu ir piešķirtas tiesības sniegt ilgtspējas ziņojuma apliecinājuma pakalpojumu un" un otro teikumu pēc vārdiem " gadījumā — zvērināts revidents" ar vārdiem un skaitli "kuram saskaņā ar šā likuma 16.1 panta pirmo daļu ir piešķirtas tiesības sniegt ilgtspējas ziņojuma apliecinājuma pakalpojumu un".

	7.
	Likumprojekts (grozījumi)
3. pants. Aizstāt 8. panta pirmās daļas 5. punktā skaitli un vārdu "9. pantā" ar skaitli un vārdiem "9. panta pirmajā daļā".
	Priekšlikums (LZRA - 06.08.2026.)
LZRA ierosina papildināt likumprojekta 3.pantu aiz skaitļa un vārda "5.punktā" ar skaitļiem un vārdiem "10.panta pirmās daļas ievadteikumā, 17.panta sestajā daļā un 18.panta pirmās daļas 1.punktā".
Piedāvātā redakcija
-
	Ņemts vērā
Norma izteikta jaunā redakcijā.
	Likumprojekts (grozījumi)
 Izteikt 8. panta pirmās daļas 5. punktu šādā redakcijā:

	8.
	Likumprojekts (grozījumi)
4. pants. aizstāt pirmajā daļā vārdus "par attiecīgo faktu piecu darbdienu laikā rakstveidā informē Finanšu ministriju" ar vārdiem "piecu darbdienu laikā no zvērināta revidenta sertifikāta darbības apturēšanas vai anulēšanas dienas rakstveidā informē par to Finanšu ministriju";
	Priekšlikums (TM - 07.08.2026.)
Vēršam uzmanību, ka no likumprojektā paredzētajā Revīzijas pakalpojumu likuma 18.1 panta pirmajā daļā, 19. panta otrās daļas 4. punktā un 23. panta 5.1 daļā ietvertā grozījuma viennozīmīgi neizriet, no kura brīža skaita attiecīgo termiņu vai norāda attiecīgo datumu (proti, lēmuma pieņemšanas datumu, lēmuma spēkā stāšanās datumu v.tml.). Tā, piemēram, atbilstoši Administratīvā procesa likuma 70. panta pirmajā daļā noteiktajam, ja ārējā normatīvajā aktā vai pašā administratīvajā aktā nav noteikts citādi, administratīvais akts stājas spēkā ar brīdi, kad tas paziņots adresātam.
Ievērojot minēto, lūdzam izvērtēt likumprojektā paredzētajā Revīzijas pakalpojumu likuma 18.1 panta pirmajā daļā, 19. panta otrās daļas 4. punktā un 23. panta 5.1 daļā ietverto grozījumu un precizēt to vai papildināt likumprojekta anotāciju ar atbilstošu informāciju.
 
Piedāvātā redakcija
-
	Ņemts vērā
Papildināta likumprojekta anotācija, precizējot aprakstu par grozījumiem Revīzijas pakalpojumu likuma 18.1 panta pirmajā daļā un 19. panta otrās daļas 4. punktā.
Tāpat papildināta anotācija attiecībā uz grozījumiem Revīzijas pakalpojumu likuma 23. panta 5.1 daļā, jo anotācijā nebija ietverts šāda grozījuma nepieciešamības apraksts.
 
	Likumprojekts (grozījumi)
 aizstāt pirmajā daļā vārdus "par attiecīgo faktu piecu darbdienu laikā rakstveidā informē Finanšu ministriju" ar vārdiem "piecu darbdienu laikā no zvērināta revidenta sertifikāta darbības apturēšanas vai anulēšanas dienas rakstveidā informē par to Finanšu ministriju";

	9.
	Likumprojekts (grozījumi)
6. pants. "(41) Zvērinātu revidentu komercsabiedrībā strādājošie zvērināti revidenti, kuri šīs zvērinātu revidentu komercsabiedrības vārdā sniedz revīzijas pakalpojumus, ir ar nevainojamu reputāciju (uz tiem neattiecas neviens no šā likuma 9. panta pirmajā daļā minētajiem apstākļiem).".
 
	Priekšlikums (TM - 07.08.2026.)
Atbilstoši juridiskās tehnikas prasībām aicinām izslēgt pieturzīmi iekavas, jo tās nav nepieciešamas.
Piedāvātā redakcija
-
	Ņemts vērā
Pieturzīme "iekavas" ir izslēgta un pēc vārda "reputāciju" papildināts ar vārdiem "tas ir".
	Likumprojekts (grozījumi)
 "(41) Zvērinātu revidentu komercsabiedrībā strādājošie zvērināti revidenti, kuri šīs zvērinātu revidentu komercsabiedrības vārdā sniedz revīzijas pakalpojumus, ir ar nevainojamu reputāciju, tas ir, uz tiem neattiecas neviens no šā likuma 9. panta pirmajā daļā minētajiem apstākļiem, vai tie ir personas attiecībā uz kurām ir piemērojams kāds no 9. panta otrajā daļā minētajiem izņēmumiem.".



	10.
	Likumprojekts (grozījumi)
8. pants. "(1³) Atkāpjoties no šā panta 1.1 daļas un 1.² daļas nosacījumiem, Finanšu ministrija atzīst trešās valsts revidentu vai trešās valsts revidentu komercsabiedrību ierakstīšanai Trešo valstu revidentu un trešo valstu revidentu komercsabiedrību reģistrā, ja šis trešās valsts revidents ai trešās valsts revidentu komercsabiedrība sniedz ilgtspējas ziņojuma un konsolidētā ilgtspējas ziņojuma apliecinājuma pakalpojumus attiecībā uz finanšu gadiem, kuri sākas laikposmā no 2025. gada 1. janvāra līdz 2030. gada 31. decembrim, un  ir iesnieguši Finanšu ministrijai sekojošu informāciju:
 
	Priekšlikums (TM - 07.08.2026.)
Aicinām tehniski precizēt ("ai").
Piedāvātā redakcija
-
	Ņemts vērā
Precizēta norma.
	Likumprojekts (grozījumi)
 "(1³) Atkāpjoties no šā panta 1.1 daļas un 1.² daļas nosacījumiem, Finanšu ministrija atzīst trešās valsts revidentu vai trešās valsts revidentu komercsabiedrību ierakstīšanai Trešo valstu revidentu un trešo valstu revidentu komercsabiedrību reģistrā, ja šis trešās valsts revidents vai trešās valsts revidentu komercsabiedrība sniedz ilgtspējas ziņojuma un konsolidētā ilgtspējas ziņojuma apliecinājuma pakalpojumus attiecībā uz finanšu gadiem, kuri sākas laikposmā no 2025. gada 1. janvāra līdz 2030. gada 31. decembrim, un  ir iesnieguši Finanšu ministrijai šādu informāciju:
 

	11.
	Likumprojekts (grozījumi)
8. pants. "(1³) Atkāpjoties no šā panta 1.1 daļas un 1.² daļas nosacījumiem, Finanšu ministrija atzīst trešās valsts revidentu vai trešās valsts revidentu komercsabiedrību ierakstīšanai Trešo valstu revidentu un trešo valstu revidentu komercsabiedrību reģistrā, ja šis trešās valsts revidents ai trešās valsts revidentu komercsabiedrība sniedz ilgtspējas ziņojuma un konsolidētā ilgtspējas ziņojuma apliecinājuma pakalpojumus attiecībā uz finanšu gadiem, kuri sākas laikposmā no 2025. gada 1. janvāra līdz 2030. gada 31. decembrim, un  ir iesnieguši Finanšu ministrijai sekojošu informāciju:
 
	Priekšlikums (LZRA - 06.08.2026.)
LZRA ierosina likumprojekta 8.pantā jaunās 1.3 daļas ievadteikumā vārdu "sekojošu" aizstāt ar vārdu "šādu".
Piedāvātā redakcija
-
	Ņemts vērā
Precizēta norma.
	Likumprojekts (grozījumi)
 "(1³) Atkāpjoties no šā panta 1.1 daļas un 1.² daļas nosacījumiem, Finanšu ministrija atzīst trešās valsts revidentu vai trešās valsts revidentu komercsabiedrību ierakstīšanai Trešo valstu revidentu un trešo valstu revidentu komercsabiedrību reģistrā, ja šis trešās valsts revidents vai trešās valsts revidentu komercsabiedrība sniedz ilgtspējas ziņojuma un konsolidētā ilgtspējas ziņojuma apliecinājuma pakalpojumus attiecībā uz finanšu gadiem, kuri sākas laikposmā no 2025. gada 1. janvāra līdz 2030. gada 31. decembrim, un  ir iesnieguši Finanšu ministrijai šādu informāciju:
 

	12.
	Likumprojekts (grozījumi)
8. pants. 5) trešās valsts revidentu komercsabiedrības iekšējās kvalitātes kontroles sistēmas aprakstu attiecībā uz ilgtspējas ziņojuma apliecinājuma uzdevumiem;
	Priekšlikums (TM - 07.08.2026.)
Vēršam uzmanību, ka korespondējošās direktīvas vienībā norādīts "kas aptver ilgtspējas ziņu sniegšanas ticamības apliecināšanu", tādēļ aicinām izvērtēt, vai normā lietotie vārdi "attiecībā uz" pretēji direktīvā minētajam nepamatoti nesašaurina Finanšu ministrijai iesniedzamo informāciju. Nepieciešamības gadījumā lūdzam normu precizēt.
Piedāvātā redakcija
-
	Ņemts vērā
Precizēta norādītā norma.
	Likumprojekts (grozījumi)
 5) trešās valsts revidentu komercsabiedrības iekšējās kvalitātes kontroles sistēmas aprakstu ilgtspējas ziņojuma apliecinājuma pakalpojumu sniegšanas jomā;

	13.
	Likumprojekts (grozījumi)
12. pants. Papildināt 38.8 panta pirmo daļu pēc vārdiem "lēmumu par" ar vārdiem "sankciju un". 
	Priekšlikums (TM - 07.08.2026.)
Redakcionāli precizējams likumprojekta 12. pants. Jāievēro, ka naudas sods ir viens no sankciju veidiem.

1. Likumprojekta 12. pantā paredzētā grozījuma rezultātā grozāmā likuma 38.8 panta pirmās daļas redakcija būs šāda: "Pieņemot lēmumu par sankciju un administratīvo pasākumu piemērošanu zvērinātiem revidentiem un zvērinātu revidentu komercsabiedrībām un par naudas soda apmēru, Finanšu ministrija [..]." Naudas sods ir viens no sankciju veidiem. Līdz ar to norma ir liekvārdīga, vairākkārt dažādos veidos norāda uz sankciju piemērošanu. Nav nepieciešams vēlreiz īpaši uzsvērt naudas soda apmēru, tieši tas pats ir attiecināms arī uz citām sankcijām, piemēram, aizliegumu ilgumu.

2. Administratīvos pasākumus var piemērot atsevišķi vai papildus sankcijām (Revīzijas pakalpojumu likuma 38.6 panta otrā daļa). Līdz ar to šādos gadījumos precīzāk ir izmantot saikli "vai" (t. i., lēmumu par sankciju vai administratīvo pārkāpumu piemērošanu, piemērojamo sankciju vai administratīvo pasākumu).

3. Kopumā Revīzijas pakalpojumu likuma 38.8 panta pirmo daļu ir iespējams izteikt īsāk un vienkāršāk, piemēram: "Piemērojot sankciju vai administratīvo pasākumu, Finanšu ministrija izvērtē to samērīgumu, efektivitāti un atturošo raksturu, kā arī ņem vērā: [..]."
 
Piedāvātā redakcija
-
	Ņemts vērā
Precizēta attiecīgā norma ar kuru groza Revīzijas pakalpojumu likuma 38.8 panta pirmo daļu.

Papildus precizēta arī anotācija.
	Likumprojekts (grozījumi)
 Izteikt 38.8 panta pirmās daļas ievaddaļu šādā redakcijā:

	14.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 07.08.2026.)
Likumprojekta anotācijā minēts: "Tomēr saskaņā ar Revīzijas direktīvas 20.a pantu "Informācijas pieejamība Eiropas vienotajā piekļuves punktā", ESAP ir jāiesniedz arī Trešo valstu revidentu un trešo valstu revidentu komercsabiedrību reģistra publiskojamajā daļā iekļautā informācija par trešo valstu revidentiem un trešo valstu revidentu komercsabiedrībām." Saistībā ar minēto vēršam uzmanību, ka minētā direktīvas norma pirmšķietami neparedz attiecīgu tiesisko regulējumu, tādēļ aicinām anotācijas 5.4. apakšsadaļas 1. tabulā skaidrot, kura konkrēti normas apakšvienība, ja attiecināms, kopsakarā ar citu attiecīgās direktīvas vienību, paredz minēto regulējumu.
Piedāvātā redakcija
-
	Ņemts vērā
Papildināts anotācijas I sadaļas 1.3.apakšpunkts ar skaidrojumu un papildināta anotācijas 5.4. apakšsadaļas 1. tabula.
	Anotācija (ex-ante)
1.3. Pašreizējā situācija, problēmas un risinājumi

	15.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 07.08.2026.)
Aicinām pamatot likumprojekta anotācijā pārejas noteikumu, kas paredz, ka: "Finanšu ministrija četru mēnešu laikā pēc grozījumu Likuma 37.2 panta trešajā daļā spēkā stāšanās izstrādā un finanšu ministrs apstiprina 37.2 panta trešajā daļā minēto Revīzijas konsultatīvās padomes nolikumu", skaidrojot šī noteikuma nepieciešamību un mērķi.
Piedāvātā redakcija
-
	Ņemts vērā
Anotācijā iekļauts pamatojums.
	Anotācija (ex-ante)
1.3. Pašreizējā situācija, problēmas un risinājumi



